અમેરિકાના રાષ્ટ્રપતિ ડોનાલ્ડ ટ્રમ્પ અને ઉત્તર કોરિયાના નેતા કિમ જોંગ-ઉનની વચ્ચેની પ્રથમ ઐતિહાસિક બેઠક પૂર્ણ થઈ ગઈ છે. આ બેઠક ભારતીય સમય અનુસાર સવારે લગભગ 6.30 વાગ્યે શરૂ થઈ હતી, જે 50 મિનિટ સુધી ચાલી હતી. બંને નેતાઓ વચ્ચેની આ બેઠક સિંગાપોરનાં સેંટોસા દ્વિપ સ્થિત કપૈલા હોટલમાં થઈ હતી. બેઠક બાદ બંને દિગ્ગજો બાલ્કનીમાં સાથે બહાર આવતા દેખાયા. બેઠક શરૂ થતા પહેલાં બંનેએ ખૂબ ઊષ્માપૂર્ણ રીતે એકબીજાનું સ્વાગત કર્યું હતું અને હાથ મિલાવ્યા હતા.